
Arbejdsark til præsentation af synshandicap 
Sådan forbereder du dig på at fortælle om dit synshandicap
Inden du skal tale med en arbejdsgiver, er det en god ide at forberede dig på at fortælle om dit synshandicap.
Husk, arbejdsgiveren er kun interesseret i at vide, hvordan dit synshandicap påvirker jobbet og din måde at løse opgaver på. Ikke hvordan det påvirker dit privatliv, din selvopfattelse m.m.
Nedenfor er der opstillet nogle emner som du kan tage udgangspunkt i til din præsentation af dit synshandicap. 

Hvad karakteriserer dit synshandicap? 
Forklar hvad de konkrete udfordringer i jobbet er ved dit synshandicap. Det kan for eksempel være: Kan ikke se langt/tæt på, har brug for mange pauser, mister overblikket, har svært ved støj og mange mennesker, kan ikke gå på trapper (skriv nedenfor)


Hvordan kompenserer du for dit synshandicap? 
Fortæl helt konkret hvilke hjælpemidler, teknikker eller strategier du bruger for at kunne løse dine arbejdsopgaver. For eksempel: Jeg har brug for en stor skærm til min computer, jeg har brug for en personlig assistent til … (skriv nedenfor)


Hvad har du brug for hjælp til? 
Fortæl helt konkret hvad du har brug for i jobbet for at kunne løse opgaverne, fungere socialt, kommunikere m.m. For eksempel: Jeg har brug for hjælp i kantinen, jeg har brug for sekretærhjælp (personlig assistance), jeg har brug for synstolkning af nye omgivelser (skriv nedenfor).

